દરેક યુવતી હનીમૂનનાં સપનાં જોતી હોય છે. હનીમૂનનાં રંગીન સપનાં યુવતીઓનાં સમણાંની સોનેરી મૂડી છે. દરેક યુવતીને હક છે તેના જીવનસાથી સાથેની અંગત પળોનાં સપનાં જોવાનો, તેને સાકાર કરે તેવા જીવનસાથીની પસંદગી કરવાનો. લગ્નની શરૂઆતનો સમય દરેક નવોઢાના જીવનનો સુવર્ણકાળ હોય છે. તેને કેવી રીતે ગાળવો કે જેનાથી બાકીના જીવનમાં તેના સ્મરણ માત્રથી શરીરના રોમેરોમમાં મીઠી સંવેદના ફેલાઈ જાય. હનીમૂનના પણ કેટલીક એટિકેટ્સ હોય છે, જેને સરળ ભાષામાં કહીએ તો રીતભાતથી લઈને દરેક દિવસ, દરેક કલાક, દરેક ક્ષણનું એવું આયોજન કે જેમાં બે વ્યક્તિ એકબીજા સિવાય બાકીની દુનિયાથી અને દુનિયાદારીથી દૂર રહી શકે.